b'\n_START_ARTICLE_\nAkula-klassen\n_START_SECTION_\nLeie til India\n_START_PARAGRAPH_\nIndia skal ha betalt 2 milliarder dollar for ferdigstilling av to Akula-II som var 80% ferdigbygget. 300 indiske undervannsb\xc3\xa5teksperter har blitt trenet i Russland for bruken av Akula-klasse-ub\xc3\xa5ter. Den f\xc3\xb8rste av ub\xc3\xa5tene som skal overleveres f\xc3\xa5r navnet INS \xc2\xabChakra\xc2\xbb og ligger n\xc3\xa5 til ferdigstilling ved den russiske stillehavsfl\xc3\xa5ten._NEWLINE_Mens de russiske Akula-klasse-undervannsb\xc3\xa5tene er utstyrt med inntil 28 kryssermissiler med en angrepsradius p\xc3\xa5 3\xc2\xa0000 kilometer, er det angitt at den indiske versjonen utstyres med missilet 3M-54 Klub med en angrepsradius p\xc3\xa5 300 kilometer. Russland kan ikke eksportere missiler med st\xc3\xb8rre rekkevidde uten \xc3\xa5 bryte MTCR-avtalen._NEWLINE_Den 8. november 2008 ble det meldt at den russiske Akula-klasse-undervannsb\xc3\xa5ten K\xc2\xa0152 Nerpa, som var n\xc3\xa6r ferdigstillelse for overlevering til India som INS \xc2\xabChakra\xc2\xbb, hadde hatt en ulykke med utl\xc3\xb8sning av deler av fart\xc3\xb8yets freonanlegg (for brannslukking) og 20 mennesker hadde omkommet.'